NORAKSTS

|  |  |
| --- | --- |
| 28.02.2019. | Nr.2/21 |

**ZEMESGABALA AKU CEĻĀ 7, JELGAVĀ,**

**APBŪVES TIESĪBAS IZSOLE**

**Atklāti balsojot: PAR – 14** (I.Jakovels, S.Stoļarovs, L.Zīverts, A.Rublis, G.Kurlovičs, V.Ļevčenoks, M.Buškevics, R.Vectirāne, R.Šlegelmilhs, D.Olte, A.Garančs, I.Bandeniece, J.Strods, A.Rāviņš), **PRET –** nav, **ATTURAS** – nav,

Saņemts biedrības “Jaunatnes tehnisko sporta veidu centrs” (reģistrācijas Nr. 40008098612) iesniegums par zemesgabala Aku ceļā 7, Jelgavā, apbūves tiesības piešķiršanu.

Zemesgabals 39930 m2 platībā ar kadastra apzīmējumu 09000290605 Aku ceļā 7, Jelgavā (turpmāk - Zemesgabals), reģistrēts Jelgavas pilsētas zemesgrāmatas nodalījumā Nr.100000208719 ar kadastra Nr.09000290605 uz Jelgavas pilsētas pašvaldības vārda.

Saskaņā ar Jelgavas pilsētas pašvaldības 2017.gada 23.novembra saistošajiem noteikumiem Nr.17-23 “Teritorijas izmantošanas un apbūves noteikumu un grafiskās daļas apstiprināšana” Zemesgabala atļautā izmantošana ir savrupmāju apbūve.

 Uz Zemesgabala atrodas zemes īpašniekam nepiederoša būve (kadastra apzīmējums 09000290605008, būves īpašnieks SIA “Jelgavas Ūdens”, būve-sūkņu stacija virs aiztamponētā artēziskā urbuma).

Valsts zemes dienesta Nekustamā īpašuma Valsts kadastra informācijas sistēmā Zemesgabala vērtība ir noteikta 123288 *euro*.

 Saskaņā ar Civillikuma 1129.1-1129.9 pantiem, Ministru kabineta 2018.gada 19.jūnija noteikumu Nr.350 “Publiskas personas zemes nomas un apbūves tiesības noteikumi” 4.nodaļu un Biedrības “Jaunatnes tehnisko sporta veidu centrs” (reģistrācijas Nr. 40008098612) 2018.gada 12.novembra iesniegumu,

**JELGAVAS PILSĒTAS DOME NOLEMJ:**

1. Pārdot rakstiskā izsolē zemesgabala 39930 m2 platībā ar kadastra apzīmējumu 09000290605 Aku ceļā 7, Jelgavā (turpmāk – Zemesgabals), apbūves tiesību, nosakot, ka:
	1. uz Zemesgabala jāizbūvē labiekārtojuma infrastruktūra fizisko aktivitāšu veikšanai un atklāta autostāvvieta (turpmāk – Objekts);
	2. Objekta būvniecība jāuzsāk ne vēlāk kā 12 mēnešu laikā no līguma par apbūves tiesības piešķiršanu noslēgšanas dienas;
	3. apbūves tiesība tiek piešķirta uz 10 gadiem no līguma par apbūves tiesības piešķiršanu noslēgšanas dienas;
	4. apbūves tiesību nedrīkst atsavināt, kā arī apgrūtināt ar lietu tiesībām.
2. Noteikt izsoles nosacīto cenu - vienreizēju maksu par apbūves tiesības piešķiršanu 1,5% no Zemesgabala kadastrālās vērtības, t.i. 1850 *euro* (viens tūkstotis astoņi simti piecdesmit *euro*).
3. Noteikt maksu gadā par zemes lietošanu 1,5% no Zemesgabala kadastrālās vērtības.
4. Apstiprināt izsoles noteikumus “Zemesgabala Aku ceļā 7, Jelgavā, apbūves tiesības izsoles noteikumi” (pielikumā).
5. Jelgavas pilsētas domes Izsoles komisijai rīkot Zemesgabala apbūves tiesības piešķiršanas rakstisku izsoli saskaņā ar izsoles noteikumiem.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Pašvaldības izpilddirektores sekretāre K.Simonova

2019.gada 28.februārī